2023.5.31.
HU
Az Európai Unió Hivatalos Lapja
L 141/41
MELLÉKLET
AZ EURÓPAI UNIÓ ÉS JAPÁN KÖZÖTTI, A POLGÁRI LÉGI KÖZLEKEDÉS BIZTONSÁGÁRÓL SZÓLÓ MEGÁLLAPODÁS FELEINEK VEGYES BIZOTTSÁGA Eljárási szabályzat
1. pont Fogalommeghatározások Az Európai Unió és Japán közötti, a polgári repülés biztonságáról szóló megállapodás 11. cikkének (3) bekezdése szerinti eljárási szabályzat alkalmazásában: –
„fél”: az Európai Unió vagy Japán;
–
„felek”: az Európai Unió és Japán.
2. pont Elnökség és összetétel 1.
A vegyes bizottság elnöki tisztét az Európai Unió és Japán egy-egy képviselője együttesen tölti be (a továbbiakban: az elnökök). 2.
Az Európai Uniót a vegyes bizottságban az Európai Bizottság képviseli, az Európai Unió Repülésbiztonsági Ügynökségének támogatásával és az Európai Unió tagállamai légiközlekedési hatóságainak kíséretében. 3.
Japánt a vegyes bizottságban a külügyminisztérium és/vagy Japán Európai Unió melletti képviselete képviseli, a földügyi, infrastrukturális, közlekedési és idegenforgalmi minisztérium kíséretében.
3. pont Ülések 1.
A vegyes bizottság rendszeres időközönként, bármelyik fél kérésére ülésezik.
2.
Az ülések helyszíne, amennyire csak lehetséges, váltakozva Brüsszel és Peking.
Alternatívaként videokonferencia keretében is lehet megbeszéléseket tartani.
A videokonferenciák során elfogadott határozatok és ajánlások ugyanolyan hatással bírnak, mint a személyes találkozókon elfogadott határozatok és ajánlások.
Amint a felek megállapodtak az ülés időpontjáról és helyéről, azt az Európai Unió részéről az Európai Bizottság, Japán részéről pedig a külügyminisztérium hívja össze. 3.
Amennyiben az elnökök másként nem határoznak, a vegyes bizottság ülései nem nyilvánosak.
Az ülések után az elnökök közös megegyezéssel sajtóközleményt adhatnak ki. 4.
Az ülések és a dokumentumok nyelve az angol.
A más nyelvre történő tolmácsolás vagy fordítás költségeit az azt kérő fél viseli.
4. pont Küldöttségek 1.
Az egyes üléseket megelőzően a felek tájékoztatják egymást küldöttségeik tervezett összetételéről, és kinevezik elnökeiket. 2.
Az elnökök eseti alapon dönthetnek úgy, hogy külső résztvevőket hívnak meg a vegyes bizottság üléseire, hogy azok bizonyos témákról tájékoztatást nyújtsanak, vagy megfigyelőként.